Kup kralja Fahda 1992.
Kup kralja Fahda 1992. (arapski: كأس الملك فهد) bio je prvi turnir pod pokroviteljstvom FIFA-e koji će kasnije biti poznat kao FIFA Kup konfederacija. Domaćin turnira bila je Saudijska Arabija u oktobru 1992. Na turniru su nastupile četiri ekipe: Saudijska Arabija kao organizator turnira te kao i aktuelni prvak Azije, Sjedinjene Američke Države kao aktuelni prvaci Sjeverne Amerike, Argentina kao pobjednik Copa Américe 1991. i Obala Slonovače kao osvajač Afričkog kupa nacija 1992. Argentina je pobjedom u finalu nad domaćinom Saudijskom Arabijom osvojila prvi FIFA Kup konfederacija odnosno Kup kralja Fahda. Treće mjesto na turniru osvojile su Sjedinjene Američke Države. Kup kralja Fahda 1992. jedini je turnir koji nije sačinjavao grupnu fazu i jedini koji nije imao predstavnika iz Evrope. Na turniru je odigrano svega četiri utakmice te postignuto 18 golova. Najbolji strijelci Kup kralja Fahda 1992. bili su Gabriel Batistuta i Bruce Murray koji su postigli po dva gola, a najbolji igrač turnira tada nije biran.